Мигел Ернандес
Сонет

Превод от испански: Александър Муратов, Атанас Далчев, 1978

chitanka.info

Горчив лимон ми хвърли с толкоз свята

и пламнала ръка, че не разтури

той никак своята архитектура

и му опитах аз горчивината.

Със удара златист от сладка дрямка

кръвта ми мина в неспокойна треска,

усетила мъчително и резко

едно убождане от връх на нянка.

Но щом с лимона, хвърлен шеговито,

съгледах твоята усмивка чиста,

на мойта тъмна злоба толкоз чужда,

заспа кръвта ми изведнъж в гърдите

и се превърна нянката златиста

в лъчиста мъка, в островърха нужда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.